Diari Oficial de la Generalitat Valenciana


Sumari del DOGV 2426, del 12-01-1995 (1995/833538)

ACORD de 20 de desembre de 1994, del Govern valencià, pel qual declara l'ocupació urgent dels béns i drets afectats pel projecte 41-a-1068. Ronda Sud d'Elda i la variant de Monòver. Ctra. C-3213.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2426

Data del DOGV
:   12-01-1995

Secció del DOGV
:   ALTRES DISPOSICIONS

Número del document
:   1995/833538


Data del document
:   20-12-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 20 de desembre de 1994, del Govern valencià, pel qual declara l'ocupació urgent dels béns i drets afectats pel projecte 41-a-1068. Ronda Sud d'Elda i la variant de Monòver. Ctra. C-3213.   
El Govern valencià, en la reunió del dia 20 de desembre de 1994, adoptà l'acord següent:  
«El projecte "41-A-1068. Ronda sud d'Elda i variant de Monòver. Carretera C-3213", el va aprovar definitivament el director general d'Obres Públiques mitjançant la Resolució de 27 de setembre de 1993.  
La declaració d'ocupació urgent es justifica en les raons següents:  
- Hi ha una gran congestió de trànsit en el tram de la carretera C-3213 entre Elda i Monòver, i també a les travessies urbanes d'Elda, Petrer,i Monòver.  
- És urgent l'actuació pels problemes de seguretat vial existents en aquestes travessies urbanes, i també pels efectes produïts per la contaminació ambiental (fums, sorolls, etc.) al llarg d'aquestes travessies.  
- És urgent donar accés directe al polígon industrial de Campo Alto, des de l'autovia d'Alacant-Almansa, per a evitar que els camins d'accés en aquest hagen de travessar les pobla-cions de Petrer i Elda.  
- Per la necessitat d'ordenar i de controlar els accessos a les propietats i activitats a fi d'afavorir una millora de la seguretat vial, en aquest tram de carretera.  
S'ha sotmés l'expedient a informació pública i el tràmit del procediment s'ha substanciat de conformitat amb el que disposen l'article 52 de la Llei d'Expropiació Forçosa i l'article 56 del seu reglament.  
En virtut d'això i tenint en compte el que disposen els articles esmentats i la disposició final segona de la Llei de la Generalitat Valenciana 5/1983, de 30 de desembre, a proposta del conseller d'Obres Públiques, Urbanisme i Transports, el Govern valencià  
ACORDA:  
Declarar l'ocupació urgent dels béns i drets afectats per les obres de la "Ronda Sud d'Elda i variant de Monòver. Carretera C-3213", segons la relació publicada en el Boletín Oficial del Estado n.º 20 i 45, de 24 de gener i 22 de febrer de 1994, respectivament, i en el Diari Oficial de la Generalitat Valenciana n.º 2.193, de 26 de gener de 1994.  
Contra aquest acord, que posa fi a la via administrativa, es pot interposar, després de la comunicació prèvia preceptiva al Govern valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2 f. i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992 esmentada), sense perjudici que els interessats puguen interposar qualsevol altre recurs que estimen oportú».  
València, 20 de desembre de 1994  
El conseller secretari del Govern valencià,  
Luis Berenguer Fuster